b'\n_START_ARTICLE_\nWalter Blume\n_START_PARAGRAPH_\nWalter Blume (1906\xc2\xa0m. liepos 23 d. Dortmunde\xc2\xa0\xe2\x80\x93 1974\xc2\xa0m. lapkri\xc4\x8dio 13 d.)\xc2\xa0\xe2\x80\x93 Naci\xc5\xb3 Vokietijos SS ir SD saugumo policij\xc5\xb3 pareig\xc5\xabnas.\n_START_SECTION_\nBiografija\n_START_PARAGRAPH_\nTeis\xc4\x97s daktaras. NSDAP narys nuo 1933\xc2\xa0m. gegu\xc5\xbe\xc4\x97s 1 d. 1935\xc2\xa0m. \xc4\xafstojo \xc4\xaf SS. Jam suteiktas SS unter\xc5\xa1turmfiurerio laipsnis. Tais pa\xc4\x8diais metais priimtas \xc4\xaf SD ir dirbo Dortmunde, Hal\xc4\x97je ir Hanoveryje._NEWLINE_Nuo 1941\xc2\xa0m. bir\xc5\xbeelio 22 d. iki rugpj\xc5\xab\xc4\x8dio m\xc4\x97n. 17 d. vadovavo B operatyvinei grupei (Einsatzgruppe B), priklaususiai 7a ypatingajam b\xc5\xabriui (Sonderkommando 7a), kuriam priklaus\xc4\x97 93 kariai. Naci\xc5\xb3 Vokietijai u\xc5\xbepuolus Soviet\xc5\xb3 S\xc4\x85jung\xc4\x85, \xc5\xbeygiavo per Suvalkus ir bir\xc5\xbeelio 30 d. pasiek\xc4\x97 Vilni\xc5\xb3. Iki liepos 2 d. jo b\xc5\xabrys su kariuomen\xc4\x97s pagalba are\xc5\xa1tavo 8 000 Vilniaus \xc5\xbeyd\xc5\xb3 ir juos laik\xc4\x97 gete. \xc5\xa0e\xc5\xa1i\xc5\xb3 kari\xc5\xb3 padalinys su\xc5\xa1aud\xc4\x97 grup\xc4\x99 komunist\xc5\xb3. Liepos 4 d. i\xc5\xa1 Vilniaus i\xc5\xa1vyko. Po keli\xc5\xb3 dien\xc5\xb3 jo pavaduotojo Fotis vadovaujamas b\xc5\xabrys Vileikoje su\xc5\xa1aud\xc4\x97 tarp 50 ir 200 komunist\xc5\xb3 ir \xc5\xbeyd\xc5\xb3. Toliau \xc5\xbeygiavo \xc4\xaf Minsk\xc4\x85._NEWLINE_Vadovavo 1 517 \xc5\xbeyd\xc5\xb3 i\xc5\xa1\xc5\xbeudymui Baltarusijoje (Vitebske) ir vakarin\xc4\x97je Rusijoje (Klintsyje, Nevelyje, Smolenske). 1941\xc2\xa0m. liepos 26 d. asmeni\xc5\xa1kai dalyvavo \xc5\xbeudant \xc5\xbeydus. Manoma, kad Walter Blume buvo at\xc5\xa1auktas \xc4\xaf Berlyn\xc4\x85 d\xc4\x97l to, kad nepritar\xc4\x97 moter\xc5\xb3 ir vaik\xc5\xb3 su\xc5\xa1audymui._NEWLINE_1941\xc2\xa0m. lapkri\xc4\x8dio 9 d. paskirtas SS oberfiureriu ir policijos pulkininku, 1942\xc2\xa0m. rugpj\xc5\xab\xc4\x8dio m\xc4\x97n. Zalcburgo saugumo policijos ir SD komendantu, ir nuo 1943\xc2\xa0m. naci\xc5\xb3 Vokietijos saugumo policijos ir SD vadu Graikijoje._NEWLINE_1948\xc2\xa0m. Niurnbergo procese 9 nuteistas mirties bausme. 1951\xc2\xa0m. \xc5\xa1i bausm\xc4\x97 pakeista \xc4\xaf 25-is metus kal\xc4\x97jimo.'